Geld uit stroomdienste | Netwerk24
Geld uit stroomdienste
Videostroomdienste is om twee redes 'n fassinerende sakegeleentheid vir potensiële beleggers. Eerstens is videostroomdienste se mark groot; die maatskappye wat in hierdie sektor slaag, sal dus uitgebreide groei geniet.
Tweedens is dit 'n bedryf waarin skaal baie belangrik is, en hierdie dominante maatskappye sal dus meer inhoud aan verbruikers kan bied terwyl hulle minder daaraan as hul mededingers bestee. In hierdie artikel ondersoek ons hierdie twee faktore.
Ons vind 'n bedryf wat nog betreklik jonk is, en ons sien ook die belangrikheid van skaal en hoe dit tot groter konsolidasie in hierdie sektor gelei het. Die wêreldwye mark vir videostroomdienste oor die internet (OTT) is groot. Na raming is daar wêreldwyd tussen 800 miljoen en 900 miljoen breëband- of betaaltelevisiehuishoudings buite China.